钦定古今图书集成/历象汇编/庶征典/第006卷 > 《易纬》 > 《京房飞候》
## 钦定古今图书集成/历象汇编/庶征典/第006卷 > 《易纬》 > 《京房飞候》

四方常有大云，五色具，其下贤人隐，青云润泽蔽日，
在西北，为举贤良。

凡日食皆于晦朔，不于晦朔食者，名曰“薄”，主人民有
灾患也。

视四方常有青云，主丰。

云：“在西南为举士。”

何以知圣人隐也？风清明，其来长久，不动摇物，此有
龙德在下也。

太平之时，十日一雨，凡岁三十六雨，此“休征时若”之
应。

“鼠舞国门”，厥咎亡。“鼠舞于庭”，厥咎诛死。